長生草
作者：樓鑰
朝代：宋

paragraphs: 我方髫齔時，已復見茲草。
仲舅尉江陽，奉親顔色好。
窗門掛經冬，蛛絲罩輕縞。
意爲霜雪殘，白花乃明杲。
世間三友外，此有歲寒操。
年至十七八，童心如木槁。
隨時到柯山，逢人細訪考。
買之野人手，何須訪蓬島。
嘗爲伯氏壽，作詩頌難老。
經今五十年，得自江南道。
老我日就衰，歲月豈長保。
一笑哦子詩，猶將伴梨棗。